হাফেজ আল-আসাদ
হাফেজ আল-আসাদ (আরবিঃ حافظ الأسد , "হাফিজ আল-আসাদ") প্রায় তিন দশক যাবত সিরিয়ার রাষ্ট্রপতি ছিলেন। হাফেজ এমন এক সময় সিরিয়ার হাল ধরেন যখন দেশটির প্রশাসন অভ্যুত্থান, পাল্টা-অভ্যুত্থানে জর্জরিত ছিল। হাফেজ রাষ্ট্রপতিত্ব গ্রহণের পর সিরিয়ায় সামরিক ও রাজনৈতিক স্থিতিশীলতা ফিরে আসে। সিরিয়ার বর্তমান রাষ্ট্রপতি বাশার আল-আসাদ হাফেজ আল-আসাদের পুত্র যিনি ২০০০ সালে পিতার মৃত্যুর পর সর্বসম্মত ভাবে দেশটির দায়িত্ম গ্রহণ করেন।
সিরীয় মহাবিদ্রোহ
সিরিয়া ও আরব স্বাধীনতার ধারণা নতুন ছিল না। সিরিয়ায় প্রবেশকারী ফরাসি বাহিনী ১৯১৯ সালে উত্তরে স্থানীয়দের বাধার মুখে পড়েছিল। এসময় খ্যাতনামা আলাউয়ি শেখ সালেহ আল-আলি উপকূলীয় পার্বত্য অঞ্চলের বিদ্রোহ এবং ইবরাহিম হানানু আলেপ্পো ও পার্শ্ববর্তী অঞ্চলের বিদ্রোহে নেতৃত্ব দেন। উভয় অভ্যুত্থানের নেতৃবৃন্দ আমির ফয়সালের অধীনে একটি অখন্ড সিরিয়া রাষ্ট্র গঠনের পক্ষে ছিলেন। ১৯২০ সালের মার্চে দামেস্ককে রাজধানী করে আনুষ্ঠানিকভাবে সিরিয়া জন্মলাভ করে এবং ফয়সাল সিরিয়ার বাদশাহ হন।